open-index/open-wikipedia-markdown huggingface dataset:
Παύλος Ιωάννου (πανεπιστημιακός)

thumb|250px|«Εγχειρίδιον χειρουργικής», 1884
Ο **Παύλος Ιωάννου** (1824 - 1897) ήταν Έλληνας καθηγητής του Πανεπιστημίου Αθηνών και ιατρός. 

## Βιογραφικά στοιχεία
Γεννήθηκε στην Καστοριά το 1824 και κατάγονταν από την Κορησό. Η οικογένειά του με το επώνυμο «Σιδέρης» ή «Σιούτας» είχε καταγωγή από τη Νικολίτσα *(σήμερα στην [[Αλβανία]])*. Σπούδασε ιατρική στο Πανεπιστήμιο Αθηνών. Εξειδικεύτηκε στην ανατομία, στη Γερμανία και στη χειρουργική, στη Γαλλία. 

Το 1858 αναγορεύτηκε Διδάκτορας Ιατρικής από το Πανεπιστήμιο Αθηνών με τη μελέτη του *«Περί της αυτομάτου του ανθρωπίνου σώματος καύσεως»*. Το 1868 εκλέχτηκε έκτακτος καθηγητής ιατρικής στο Πανεπιστήμιο Αθηνών στη συνέχεια το 1877 διορίστηκε τακτικός καθηγητής και το 1883 του ανατέθηκε η Διεύθυνση του Νοσοκομείου Αφροδισίων Νοσημάτων. Διετέλεσε πρύτανης του Πανεπιστημίου Αθηνών κατά το ακαδημαϊκό έτος 1891-1892 και δίδαξε ως το τέλος της ζωής του. Απεβίωσε μετά από μακρά νόσο στον Πειραιά, στις 5 Οκτωβρίου 1897.

## Συγγράμματα
Άφησε πλούσιο συγγραφικό έργο και δημοσίευσε πλήθος ιατρικών βιβλίων και μελετών. Ορισμένα από αυτά είναι:

* *Εγχειρίδιο Συστηματικής Ανατομίας* (1878 και 1884)
* *Εγχειρίδιο Χειρουργικής* (1884)
## Παραπομπές


## Πηγές
* Από την ιστορίαν του Πανεπιστημίου Αθηνών: (ιστορικά κείμενα και ιστορικά στοιχεία) (σελ. 149) - Σκαρπαλέζος Αριστ. - 1964
* Πανδέκτης, Ινστιτούτο Νεοελληνικών Ερευνών
* 
* Εγκυκλοπαίδεια, «Πάπυρος Λαρούς Μπριττάνικα»

Κατηγορία:Έλληνες ανατόμοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Έλληνες χειρουργοί
Κύπελλο Ελλάδας πετοσφαίρισης ανδρών 2005-2006

Το Κύπελλο Ελλάδας πετοσφαίρισης ανδρών για την περίοδο 2005-06 πραγματοποιήθηκε σε μορφή Φάιναλ−8, και έλαβε χώρα στην Αμαλιάδα 30 Μαρτίου με 2 Απριλίου του 2006. Στην τελική φάση έλαβαν μέρος οι ομάδες που κατέλαβαν τις 8 πρώτες θέσεις στην κανονική περίοδο του πρωταθλήματος. Το κύπελλο κατέκτησε για τρίτη συνεχόμενη χρονιά και τέταρτη σε πέντε χρόνια η ομάδα του Ηρακλή Θεσσαλονίκης, ενώ Πολυτιμότερος Παίκτης (ΜVP) της διοργάνωσης αναδείχτηκε ο Κλέιτον Στάνλεϊ.

## Φάιναλ-8, Αμαλιάδα
### Προημιτελικοί

### Ημιτελικοί

### Τελικός
Ο τελικός διεξήχθη στις 2 Απριλίου 2006 στην Αμαλιάδα, στο Γυμναστήριο Αμαλιάδας. Ο Ηρακλής Θεσσαλονίκης επικράτησε με 3−0 του Παναθηναϊκού και κατέκτησε το 5ο κύπελο στην ιστορία του.

* **MVP**:  Κλέιτον Στάνλεϊ (Ηρακλής)
* **Διαιτητές**: Ιορδανίδης, Δεληκωστίδης.
* **Συνθέσεις:
**[[Αρχείο:Sports flag icons - Blue with white H.svg|24px]] **Ηρακλής Θεσσαλονίκης** ([[Αλέκος Λεώνης|Λεώνης]]): Μπολ 5, [[Μάριος Γκιούρδας|Γκιούρδας]] 10, Μπρουκς 12, [[Αντρέι Κράβαρικ|Κράβαρικ]] 6, [[Τομ Χοφ|Χοφ]] 7, [[Κλέιτον Στάνλεϊ|Στάνλεϊ]] 12 / [[Χρήστος Δημητρακόπουλος|Δημητρακόπουλος]] (λ. − 62% υποδοχή), Ιωαννίδης, Ντίαζ
****''' (Βέμπερ): Ανδρεάδης, Μαρσέλο 2, Γκόμεζ 12, Πανταλέων 3, Ντάντε 12, Μπάεφ 3 / Στεφάνου (λ. − 56% υποδοχή), Λάππας 6, Ντονάς 1, Ψάρρας Αθ., Σμαραγδής 4.


## Παραπομπές


## Εξωτερικοί σύνδεσμοι - Πηγές
* Κύπελλο Ελλάδας Ανδρών 2006 greekvolley.eu 
*  Όλοι οι τελικοί του Κυπέλλου Ανδρών έως το 2019 www.volleynews.gr 



2005 2006
Κυπελλο Ελλαδας Πετοσφαιρισης Ανδρων 2005 2006
Κυπελλο Ελλαδας Πετοσφαιρισης Ανδρων 2005 2006
Αλεξάντρ Σκριάμπιν

Ο **Αλεξάντρ Νικολάεβιτς Σκριάμπιν** (ρωσ. **Александр Николаевич Скрябин**, προφορά στα ρωσικά: [ɐlʲɪˈksandr nʲɪkəˈlaɪvʲɪtɕ ˈskrʲæbʲɪn], 6 Ιανουαρίου 1872 – 27 Απριλίου 1915), ήταν Ρώσος συνθέτης και πιανίστας. Ο Σκριάμπιν υπήρξε ένας από τους πιο καινοτόμους και αμφιλεγόμενους πρώιμους μοντέρνους συνθέτες. Ο Λέων Τολστόι περιέγραψε κάποτε τη μουσική του Σκριάμπιν ως γνήσια και ειλικρινή έκφραση ιδιοφυΐας.

## Παραπομπές


Κατηγορία:Κλασικοί συνθέτες του 20ού αιώνα
Κατηγορία:Ρώσοι συνθέτες κλασικής μουσικής
Τσόε Γιονγκ-ριμ

Ο **Τσόε Γιονγκ-ριμ** (Choe Yong-rim) είναι πολιτικός από τη Βόρεια Κορέα και πρωθυπουργός από τις 7 Ιουνίου 2010 εώς τον Απρίλιο του 2013. Επίσης , έχει το αξίωμα του ανώτατου γραμματέα της Επιτροπής του Κόμματος Εργατών της Κορέας της Πόλης της Πιονγιάνγκ. Διαδέχθηκε τον Κιμ Γιονγκ-ιλ στη διάρκεια μιας σπάνιας για τη χώρα συνεδρίασης της Βουλής.

Ως πρωθυπουργός, ο Τσόε ήταν αρχηγός κυβέρνησης και μπορούσε να διορίζει υπουργούς και αντιπροέδρους της κυβέρνησης, με την έγκριση της Βουλής. Επίσης, είναι αρμόδιος για την οικονομική και την εσωτερική πολιτική. Επίσημα, ο Τσόε ήταν μέλος της τριανδρίας που κυβερνά τη Βόρεια Κορέα (αποτελώντας την εκτελεστική εξουσία) και η εξουσία του ήταν ισοδύναμη με το ένα τρίτο της εξουσίας του προέδρου σε προεδρικά συστήματα διακυβέρνησης. Την ευθύνη για τα εξωτερικά ζητήματα είχε ο πρόεδρος του κοινοβουλίου
Κιμ Γιονγκ-ναμ ενώ αρχηγός των ενόπλων δυνάμεων ήταν ο επικεφαλής της Εθνικής Επιτροπής για την Άμυνα, Κιμ Γιονγκ-ιλ.

## Παραπομπές


Κατηγορία:Πρωθυπουργοί της Βόρειας Κορέας
Περμ

Το **Περμ** (*[[Ρωσική γλώσσα|ρωσικά]]: Перм, Πιερμ*) είναι πόλη και διοικητικό κέντρο του Κράι Περμ της Ρωσίας. Είναι χτισμένη στις όχθες του ποταμού Κάμα, στο ευρωπαϊκό τμήμα της Ρωσίας κοντά στα Ουράλια Όρη. Έχει 991.162 κατοίκους σύμφωνα με την απογραφή του 2010 και από το 1940 έως το 1957 η πόλη ήταν γνωστή με το όνομα **Μόλοτοφ** (Мо́лотов)..

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Κράι του Περμ
Κατηγορία:Πρωτεύουσες ομόσπονδων ενοτήτων της Ρωσίας
Μουσίν

**Μουσίν** (; ελληνικά: *μη-νους*) αποκαλείται η πνευματική κατάσταση, στην οποία μπορεί να εισέλθει ένας έμπειρος ασκητής πολεμικής τέχνης κατά τη διάρκεια του αγώνα. Ο όρος αποτελεί σύντμηση του *μουσίν νο σιν*, ενός όρου από το  Ζεν, ο οποίος μπορεί να μεταφραστεί σαν "νους χωρίς νου". Ο όρος αυτός προσπαθεί να περιγράψει την κατάσταση αυτή όπου ο νους είναι άδειος από κάθε σκέψη και συναίσθημα και έτσι καθόλα ανοικτός.
Είναι αυτή η κατάσταση του πολεμιστή που δεν προσκολλάται σε θυμό ή φόβο κι έτσι μπορεί να καθοδηγηθεί από ένστικτο και διαίσθηση. Σαν ένστικτο λειτουργούν πλέον οι κινήσεις άμυνας και επίθεσης που προηγουμένως έχει εκτελέσει προπονούμενος αμέτρητες φορές. Ο χρόνος αντίδρασης έχει γίνει ταχύτατος όταν δεν μεσολαβεί καμία σκέψη διανοητικής επεξεργασίας σχετικά με τις κινήσεις του αντιπάλου. Αλλά και η υπέρβαση κάθε συναισθηματικής αντίδρασης καθώς και οποιασδήποτε συνειδητής επιδίωξης και στόχου έχει πλέον ολοκληρωθεί. Τότε το σώμα εκτελεί εξ ολοκλήρου διαισθητικά και αυθόρμητα ταχύτατους συνδυασμούς των τεχνικών Κάτας που έχουν αντικαταστήσει τα κοινά ρεφλέξ μέσω προσεκτικής και μακροχρόνιας προπόνησης.

Κατηγορία:Πολεμικές τέχνες
Κωνσταντίνος Μιχαήλ

Ο **Κωνσταντίνος Μιχαήλ** (1751 - 1816) ήταν λόγιος και ιατροφιλόσοφος από την Καστοριά.
## Η ζωή του
Ο Κωνσταντίνος Μιχαήλ γεννήθηκε το 1751. Παρακολούθησε τα πρώτα του μαθήματα στα σχολεία της Καστοριάς και της Σιάτιστας. Παρακολούθησε τα εγκύκλια μαθήματα κοντά στον Μιχαήλ Παπαγεωργίου τον Σιατιστινό. Στη συνέχεια σπούδασε φιλοσοφία και ιατρική στη Βιέννη. Παρέμεινε εκεί, όπου εργάστηκε ως ιατρός και παράλληλα εντριφούσε σε φιλολογικές δραστηριότητες. 

Έκανε την εμφάνισή του στα γράμματα στα 1779 σε ηλικία 28 ετών με τη δημοσίευση ενός επιγράμματος στο βιβλίο του Θωμά Δημητρίου στου Σιατιστέα, όπου χαρακτηρίζεται «λογιώτατος». Σε ηλικία 34 ετών, το 1785, μετέφρασε και τύπωσε το βιβλίο *Ἐγχειρίδιον τοῦ ἐν ἰατροῖς σοφωτάτου Τισσότου…*, όταν ακόμη ήταν φοιτητής, όπως ο ίδιος σημειώνει στον τίτλο του βιβλίου και στον κείμενο προς τον αναγνώστη.

Στα 1794 έγραψε και εξέδωσε το βιβλίο *Διαιτητική, ἧς προτέτακται καὶ Ἱστορία συνοπτικὴ περί ἀρχῆς καὶ προόδου τῆς ἰατρικῆς ἐπιστήμης καὶ τινῶν περὶ αὐτὴν εὐδοκιμησάντων ἀνδρῶν, ἐκ παλαιῶν τε καὶ νεωτέρων συνερανισθεῖσα, ἐν Βιέννη, 1794, Ἐκ τῆς τυπογραφίας Ἰωσὴφ τοῦ Βαουμαϊστέρου*.
 
Ο Κωνσταντίνος Μιχαήλ δώρησε σημαντικά ποσά από την περιουσία του σε σχολεία της Καστοριάς. Επίσης, δώρισε 600 αντίτυπα του βιβλίου του *Ἐγχειρίδιον τοῦ ἐν ἰατροῖς σοφωτάτου Τισσότου…*, εκ των οποίων όπως έχει γραφεί από ιστορικούς μελετητές πολλά σώζονται στη γενέτειρά του μέχρι σήμερα.

Με το συγγραφικό του έργο κατατάσσεται μεταξύ των επιφανεστέρων λογίων της εποχής της Νεοελληνικής Αναγέννησης.

Πέθανε στη Βιέννη την 27 Νοεμβρίου του 1816.

## Εργογραφία
* Διαιτητική, Βιέννη 1794
* Εγχειρίδιο του εν ιατροίς σοφωτάτου Τισσότου , *(μετάφραση)*

## Πηγές
* Καθημερινή εφημερίδα ''7 ημέρες'', Αφιέρωμα: Καστοριά, η Βυζαντινή και μεταβυζαντινή πόλη, Κυριακή 3 Δεκεμβρίου 1995
* Δημήτριος Καραμπερόπουλος, Η πρώτη Ιστορία της Ιατρικής στην ελληνική γλώσσα. Παράρτημα: Κωνσταντίνου Μιχαήλ, Συνοπτική Ιστορία της Ιατρικής, Βιέννη 1794, Εκδόσεις Α. Σταμούλης, Αθήνα-Πειραιάς, 1994.

## Παραπομπές


Κατηγορία:Έλληνες λόγιοι του 18ου αιώνα
Κατηγορία:Έλληνες συγγραφείς του 19ου αιώνα
Κατηγορία:Έλληνες ιατροφιλόσοφοι
Κατηγορία:Έλληνες ιατροί του 18ου αιώνα
Κατηγορία:Έλληνες ιατροί του 19ου αιώνα
Κατηγορία:Έλληνες λόγιοι του 19ου αιώνα
Κατηγορία:Μακεδόνες
Κατηγορία:Καστοριανοί
Θωμάς Μανδακάσης

Ο **Θωμάς Μανδακάσης** (1709 - 28 Ιουνίου 1796) ήταν Έλληνας λόγιος και ιατροφιλόσοφος από την Καστοριά.

## Βιογραφικά στοιχεία
Ο Θωμάς Μανδακάσης γεννήθηκε στην Καστοριά, όπου και παρακολούθησε τα πρώτα του μαθήματα στα σχολεία της Καστοριάς και της Κοζάνης, ως μαθητής του Ευγένιου Βούλγαρη. Συνέχισε τις εγκύκλιες σπουδές του στη μονή της *Αγίας Τριάδας* στη Ρωσία. Σπούδασε φιλολογία και ιατρική στην Κωνσταντινούπολη και στη Λειψία. Το 1757 αναγορεύτηκε διδάκτορας ιατρικής στη Λειψία. Εγκαταστάθηκε στη Γερμανία, όπου άσκησε το επάγγελμα του ιατρού. Ενδιάμεσα και για ένα διάστημα τεσσάρων ετών (1767-1770) μετέβη στην πατρίδα του, Καστοριά, όπου ο Θωμάς Μανδακάσης δίδαξε στο Ανώτερο Σχολείο Κυρίτζη. 
« Περί δε το 1765 -1770 απαντώμμεν σχολαρχούντα Θωμάν τον Μανδακάσην, ιτροφιλόσοφον, παρ΄ Ευγενίω εν Κοζάνη μαθητεύσαντα»  

Προοδευτικός λόγιος και υπέρμαχος της δημοτικής γλώσσας έγραφε σ΄ένα ποίημά του προς τον Καισάριο Δαπόντε: «Συ δε την γλώσσαν την απλήν μη την καταφρονήσεις, ότι αρίστη και αυτή, ως θέλεις την γνωρίσεις και τόσας χάριτας γλυκάς και νοστιμάδας έχει, οπού και όλων των εθνών τας γλώσσας υπερέχει». Μαζί με τον δάσκαλό του Ευγένιο Βούλγαρη και τον άλλον μαθητή του Ιώσηπο Μοισιόδακα θεωρούνται οι πρωτεργάτες της πρώτης φάσης του νεοελληνικού διαφωτισμού».
## Εργογραφία
* Aetiologia Chymica, *Διδακτορική διατριβή*
* Όμοιος των ελλειπόντων ομοίων ιάματα
* Περί των αοράτων διά των ορατών εννοουμένων πραγμάτων
Επίσης, εξέδωσε, επιμελήθηκε και χρηματοδότησε τα έργα:
* "Λογική" του Ευγένιου Βούλγαρη
* "Στοιχεία φυσικής" του Νικηφόρου Θεοτόκη
* "Στοιχεία μαθηματικών" του Ιωάννου Σεγνέρου
* "Συλλογή διαφόρων ποιημάτων... προς τον Υψηλάντην" του Νικολάου Βελλαρά
* "Τα παραλειπόμενα" του μοναχού Ιωσήφ Βρυένιου κ.ά
## Παραπομπές

## Πηγές
*Εθνικό Ημερολόγιον Βρετού, Τόμος B΄, 300
* Καισάριος Δαπόντες, Χρηστοήθεια 1770
## Εξωτερικοί σύνδεσμοι
* Καθημερινή εφημερίδα ''7 ημέρες'', Αφιέρωμα: Καστοριά, η Βυζαντινή και μεταβυζαντινή πόλη, Κυριακή 3 Δεκεμβρίου 1995

Κατηγορία:Έλληνες λόγιοι του 18ου αιώνα
Κατηγορία:Νεοελληνικός διαφωτισμός
Κατηγορία:Έλληνες συγγραφείς
Κατηγορία:Έλληνες ιατροφιλόσοφοι
Κατηγορία:Έλληνες εκδότες
Κατηγορία:Έλληνες ιατροί του 18ου αιώνα
Κατηγορία:Μακεδόνες
Κατηγορία:Καστοριανοί
Γέφυρα του Αδάμ

thumb|right|200px|Η Γέφυρα του Αδάμ από ψηλά.
Η **Γέφυρα του Αδάμ**, γνωστή και ως **Γέφυρα του Ράμα** ή **Ράμα Σέτου**, δεν πρόκειται για πραγματική γέφυρα αλλά μια στενή λωρίδα ξηράς, ισθμού, και αβαθών που δημιουργείται από μια σειρά από βραχονησίδες και αμμώδη αβαθή μεταξύ των νησιών Πάμπαν (ή  νησί Ράμεσβαραμ, από το όνομα της ομώνυμης πόλης του νησιού), στα νοτιοανατολικά της πολιτείας Ταμίλ Ναντού στην Ινδία, μέχρι το νησί Μανάρ, στη βορειοδυτική Σρι Λάνκα. Γεωλογικές μελέτες έχουν δείξει πως η ζώνη αυτή στο παρελθόν αποτελούσε μια ενιαία λωρίδα γης που ένωνε την Ινδία με τη Σρι Λάνκα. 

Έχει μήκος 30 χιλιόμετρα. Το βάθος στην περιοχή είναι μεταξύ 1 και 10 μέτρων και μέχρι τον 15ο αιώνα υπάρχουν μαρτυρίες πως ήταν δυνατόν να διασχισθεί με τα πόδια. Η Γέφυρα αποτελεί διαχωριστικό μεταξύ του κόλπου του Μανάρ (νοτιοδυτικά) και του κόλπου του Παλκ (βορειοανατολικά).

Η πρώτη αναφορά στη Γέφυρα γίνεται στο έπος Ραμαγιάνα. Εκεί οφείλει και το όνομα *Γέφυρα του Ράμα*, καθώς, σύμφωνα με το έπος, η γέφυρα δημιουργήθηκε από τον στρατό πιθήκων του Ράμα, τους Βανάρα, για να φτάσει στην πόλη Λάνκα, όπου αναζητούσε την σύζυγό του Σίτα. Στη Δύση έγινε για πρώτη φορά γνωστή από το βιβλίο του Πέρση γεωγράφου Ιμπν Κορνταντμπέχ του 9ου αιώνα, *Kitāb al Masālik w’al Mamālik* (*Βιβλίο των Οδών και των Βασιλείων*). Από τη Γέφυρα έχει πάρει και το όνομά της η θάλασσα μεταξύ της Ινδίας και της Σρι Λάνκα, που ονομάζεται *Sethusamudram* (*Θάλασσα της Γέφυρας*). Η αναφορά της ως *Γέφυρα του Αδάμ* γίνεται από νεότερους χάρτες, των αρχών του 19ου αιώνα. Το όνομα προέρχεται από μια ισλαμική παράδοση που θέλει τον Αδάμ να χρησιμοποιεί το πέρασμα αυτό για να προσεγγίσει την περιοχή του ομώνυμου όρους Αδάμ, (ή Κορυφή του Αδάμ), στη Σρι Λάνκα, μετά την έξωσή του από τον Παράδεισο

200px|left|thumb|Χάρτης της περιοχής
Το μικρό βάθος των νερών στην περιοχή, έκανε πάντα δύσκολη την πλεύση των μεγάλων πλοίων από εκείνο το σημείο. Τα πλοία αυτά πρέπει να ταξιδέψουν γύρω από τη Σρι Λάνκα. Το 2001, η κυβέρνηση της Ινδίας πρότεινε ένα σχέδιο πολλών εκατομμυρίων δολλαρίων για την κατασκευή ενός καναλιού σε όλη την περιοχή του κόλπου του Παλκ, το οποίο θα κόβει στα δύο τη Γέφυρα του Αδάμ. Ενάντια σε αυτό το σχέδιο έχουν υπάρξει πολλές αντιδράσεις, για θρησκευτικούς, οικονομικούς και περιβαλλοντολογικούς λόγους.

Η Γέφυρα του Αδάμ αποτελούσε στο παρελθόν τη μεγαλύτερη φυσική λωρίδα γης που συνέδεε δύο νησιά (κάτι που περιγράφεται από τον λατινικό όρο Tombolo). Διασπάστηκε σε μικρότερα μέρη μετά την άνοδο της θάλασσας κάποιες χιλιάδες χρόνια πριν. Για τον διαχωρισμό αυτό έχουν προταθεί διάφορες θεωρίες, που αφορούν δραστηριότητες του φλοιού, φυσικές καθιζήσεις ή την ύπαρξη μιας ακτογραμμής που συνέδεε την Ινδία με τη Σρι Λάνκα. Σύμφωνα με πρόσφατες χαρτογραφήσεις της περιοχής, που βασίζονται σε δορυφορικές φωτογραφίες, η Γέφυρα αποτελείται από 103 υφάλους.         

## Εξωτερικοί σύνδεσμοι

* Photo essay on the Palk Strait. 
* Benefits of the Sethusamudram Canal
* Complete Information about Sethusamudram
* Ram Sethu campaign by Hindu Organizations 

Κατηγορία:Γεωγραφία της Ινδίας
Κατηγορία:Γεωγραφία της Σρι Λάνκα
Κατηγορία:Ισθμοί
Κωνική φιάλη

right|thumb|150px|Κωνική φιάλη
Η **κωνική φιάλη** (ή φιάλη Erlenmeyer) είναι μέρος του εργαστηριακού εξοπλισμού ενός εργαστηρίου χημείας. Είναι γυάλινο κωνικό αντικείμενο με λαιμό που προεξέχει στην κορυφή της για να επιτρέπει το κράτημα της φιάλης από αυτόν. Το σχήμα της επιτρέπει την εύκολη ανάδευση του διαλύματος που περιέχει, κάτι που γίνεται κρατώντας την φιάλη από τον λαιμό και περιστρέφοντας ελαφρά. 

Η φιάλη συνήθως έχει σημειωμένες ενδείξεις όγκου στην μία πλευρά για να μπορεί ο χρήστης να ελέγχει χοντρικά την ποσότητα του υγρού που περιέχει. Ο υπολογισμός της ποσότητας με βάση τις ενδείξεις της κωνικής φιάλης δεν είναι ακριβής. Στην περίπτωση που απαιτείται μεγαλύτερη ακρίβεια στην ποσότητα του υγρού μεταφέρεται υγρό σε αυτή με δοχεία ακριβείας όπως ο ογκομετρικός κύλινδρος ή κάποιο σιφώνιο το οποίο συλλέγει την ποσότητα του υγρού με την βοήθεια ειδικής τρόμπας. 

Η κωνική φιάλη χρησιμοποιείται κυρίως σε εργαστήρια χημείας και βιολογίας, αλλά συναντάται επίσης σε ιατρικά εργαστήρια, σε σχολικά εργαστήρια σε φαρμακευτικά εργαστήρια αλλά και ως οικιακό σκεύος για  μαγειρική χρήση.

## Εξωτερικοί σύνδεσμοι
* Πανεπιστήμιο Πατρών Όργανα εργαστηρίου χημείας
*Κωνική φιάλη (Erlenmeyer flask)  

Κατηγορία:Όργανα εργαστηρίου χημείας
Ευρωπαϊκό πρωτάθλημα ποδοσφαίρου γυναικών κάτω των 17

Το **Ευρωπαϊκό πρωτάθλημα νεανίδων** (αγγλικά: UEFA Women’s Under-17 Championship) είναι ποδοσφαιρική διοργάνωση που διοργανώνεται κάθε χρόνο από την UEFA. Συμμετέχουν εθνικές ομάδες γυναικών ηλικίας κάτω των 17 ετών από χώρες που είναι μέλη της ΟΥΕΦΑ. Διεξήχθη για πρώτη φορά το 2008. Αποτελεί επίσης κριτήριο για πρόκριση στο Παγκόσμιο Κύπελλο ποδοσφαίρου γυναικών κάτω των 17 της FIFA.

## Διεξαγωγή
Έπειτα από δύο προκριματικούς γύρους, στους οποίους συμμετέχουν όλες οι ευρωπαϊκές χώρες, οκτώ ομάδες προκρίνονται στην τελική φάση. Αυτές χωρίζονται σε δύο ομίλους των τεσσάρων και αγωνίζονται μεταξύ τους. Οι δύο πρώτες από κάθε όμιλο προκρίνονται στα ημιτελικά, ενώ οι νικήτριες των ημιτελικών αγωνίζονται στον τελικό για τον τίτλο.

## Νικήτριες

***Key:**
**εαπ - *έπειτα από παράταση*
**πεν - *στα πέναλτι*

## Συνολικές νίκες

*  8 (2008, 2009, 2012, 2014, 2016, 2017, 2019, 2022)
*  5 (2010, 2011, 2015, 2018, 2025)
*  1 (2013)
*  1 (2023)
*  1 (2025)

## Παραπομπές


## Εξωτερικοί σύνδεσμοι

*Η διοργάνωση στο uefa.com

Κατηγορία:Ευρωπαϊκό πρωτάθλημα ποδοσφαίρου Νέων
Ογκομετρική φιάλη

180px|right|thumb|Ογκομετρικές φιάλες
Η **ογκομετρική φιάλη** είναι μέρος του εργαστηριακού εξοπλισμού ενός εργαστηρίου χημείας. Είναι γυάλινη με σφαιρική βάση και ψηλό, λεπτό λαιμό. Συχνά περιλαμβάνει και ένα πώμα από φελλό ή πλαστικό. 

Η ογκομετρική φιάλη χρησιμοποιείται για την παρασκευή διαλυμάτων των οποίων ο συνολικός όγκος πρέπει να είναι συγκεκριμένος. Η στάθμη στην οποία η φιάλη έχει τον αναφερόμενο όγκο σημειώνεται με έναν δακτύλιο που βρίσκεται στον λαιμό της. Επειδή η ελεύθερη επιφάνεια του υγρού καμπυλώνεται και σχηματίζει μηνίσκο (παρατηρώντας  το από το πλάι) για την σωστή μέτρηση του όγκου πρέπει ο δακτύλιος να βρίσκεται στο κάτω μέρος του μηνίσκου. Επίσης, πρέπει η ανάγνωση του όγκου να γίνεται σε κατάλληλη γωνία. 

 

## Εξωτερικοί σύνδεσμοι
*Χρήση ογκομετρικής φιάλης  
*Παράδειγμα χρήσης ογκομετρικής φιάλης 

Κατηγορία:Όργανα εργαστηρίου χημείας
Γκλεν Μος

Ο **Γκλεν Μος** (αγγλ:*Glen Moss*) είναι διεθνής Νεοζηλανδός ποδοσφαιριστής που αγωνίζεται στη θέση του τερματοφύλακα και ανήκει στη νεοζηλανδική Ουέλινγκτον Φοίνιξ που συμμετέχει στο πρωτάθλημα της Αυστραλίας.

## Καριέρα
Γεννήθηκε στις 19 Ιανουαρίου του 1983 στο Χάστινγκς της Νέας Ζηλανδίας και ξεκίνησε την καριέρα του το 2001 από την αυστραλέζικη *Gold Coast City*. Ακολούθησε ένα διετές πέρασμα από την Ολυμπίκ Σίντνεϊ όπου μέτρησε 4 συμμετοχές και ένα σύντομο πέρασμα από συλλόγους πολιτειακών πρωταθλημάτων για να αγωνιστεί τη σεζόν 2005/06 στη νεοζηλανδική Νιου Ζίλαντ Νάιτς,η οποία συμμετείχε στο Αυστραλιανό Πρωτάθλημα Ποδοσφαίρου (*A League*),έχοντας 9 συμμετοχές. Το 2006/07 αγωνίστηκε στην Ευρώπη και συγκεκριμένα στη ρουμάνικη Ντιναμό Βουκουρεστίου όπου μέτρησε μία μόλις συμμετοχή. Επόμενος σταθμός της καριέρας του ήταν η Ουέλινγκτον Φοίνιξ, η οποία αν και έχει ως βάση τη Νέα Ζηλανδία συμμετέχει και αυτή στο πρωτάθλημα Αυστραλίας. Έπειτα από δύο χρόνια και 33 συμμετοχές, στα μέσα του 2009 συμφώνησε με τη Μέλμπουρν Βίκτορι, στην οποία αγωνίστηκε για μια σεζόν, λαμβάνοντας μέρος σε 14 αγώνες, όντας στην αρχή του πρωταθλήματος βασική επιλογή,οι μέτριες όμως εμφανίσεις του είχαν ως αποτέλεσμα την αντικατάστασή του από τη βασική ενδεκάδα.

Τον Ιούλιο του 2010 αποκτήθηκε από την *Gold Coast United* όπου παρέμεινε για δύο χρόνια μετρώντας 40 συμμετοχές.

Ο Μος είναι διεθνής με την Εθνική της Νέας Ζηλανδίας. Πραγμαοποίησε το ντεμπούτο του τον Φεβρουάριο του 2006 σε φιλική αναμέτρηση κόντρα στη Μαλαισία ενώ ήταν βασικός και στις 3 αναμετρήσεις που έδωσε η Νέα Ζηλανδία στο Κύπελλο Συνομοσπονδιών του 2009 στη Νότια Αφρική.Συνολικά έχει αγωνιστεί 21 φορές με την Εθνική Νέας Ζηλανδίας ενώ ήταν μέλος της αποστολής που συμμετείχε στο Μουντιάλ του 2010 στα γήπεδα της Νότιας Αφρικής.

## Παραπομπές


Κατηγορία:Τερματοφύλακες ποδοσφαιριστές
Κατηγορία:Νεοζηλανδοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Ολυμπίκ Σίντνεϊ
Κατηγορία:Ποδοσφαιριστές Εθνικής Νέας Ζηλανδίας
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Ποδοσφαιριστές Γουέλινγκτον Φίνιξ ΦΚ
Δαμιανός Γεωργίου

Ο **Δαμιανός Γεωργίου Δράσκας** (1809 - 1899) ήταν Έλληνας καθηγητής πανεπιστημίου και ιατρός. 

## Βιογραφικά στοιχεία
Γεννήθηκε στην Καστοριά το 1809, όπου έζησε τα παδικά του χρόνια και φοίτησε στο Ελληνικό Σχολείον του Νικολάου Πετρίτη. Ήταν αδελφός του μεγάλου ευεργέτη της πόλης της Καστοριάς, Ναούμ Γεωργίου Δράσκα. Η οικογένεια Δράσκα καταγόταν από την Κατράνιτσα (Πύργοι) Εορδαίας. Οι πρόγονοί τους υπήρξαν πρόκριτοι των Πύργων απ' όπου αναγκάστηκαν να φύγουν και να εγκατασταθούν στην Καστοριά, λόγω των Οθωμανικών αντιποίνων, εξαιτίας των τοπικών επαναστάσεων. Σπούδασε ιατρική στα Πανεπιστήμια της Λειψίας, όπου αναγορεύθηκε διδάκτωρ το 1833, του Βερολίνου, της Χαϊδελβέργης και του Βύρτσμπουργκ.

Το 1840 εκλέχτηκε τακτικός καθηγητής ανατομίας και φυσιολογίας στο Οθώνειο Πανεπιστήμιο και δίδαξε ως το 1883. Υπήρξε ο δεύτερος καθηγητής ανατομίας μετά τον Δημήτριο Μαυροκορδάτο. 

Κατά την περίοδο που δίδασκε ο Δαμιανός Γεωργίου, η διδασκαλία της ανατομίας γινόταν κυρίως θεωρητικά. Ο ίδιος μετέφραζε τους πίνακες Βέμπερ. Επίσης ίδρυσε το «Ανατομικόν ταμείον», όπου εκτός από χρήματα, συγκεντρωνόταν και διάφορα όργανα, εργαλεία και ανατομικοί πίνακες από το εξωτερικό. Ο Όθων δώρισε στο πανεπιστήμιο τους ανατομικούς πίνακες Μασκάνι.

Από την αρχή της ανάληψης των καθηκόντων του, ο Δαμιανός Γεωργίου Δράσκας προσπάθησε να συνεργαστεί με την Αστυκλινική για την αναζήτηση νέου υλικού για τις ασκήσεις των φοιτητών. Ο αριθμός των φοιτητών που παρακολουθούσαν μαθήματα ανατομίας ήταν επίσης μικρός και δεν ξεπερνούσε τους 12. Καθώς το υλικό που προτεινόταν δεν επαρκούσε μιας και τα νεκροτομικά υλικά σπάνιζαν, ο Δαμιανός Γεωργίου αποφάσισε να υλοποιήσει τη λύση των ξηρών παρασκευασμάτων που χρησιμοποιούνταν ευρύτατα στα Ευρωπαϊκά Πανεπιστήμια. Σύστησε (παρά τις αντιδράσεις) προσλήψεις επικουρικού προσωπικού στο *Ανατομείο*, όπως παρασκευστές και τεχνίτες που απασχολούνταν στην κατασκευή κέρινων και γύψινων εκμαγείων. 

Μετά το κλείσιμο της Ιονίου Ακαδημίας, ο Δαμιανός Γεωργίου προώθησε την αγορά τμήματος της συλλογής ανατομικών παρασκευασμάτων του καθηγητή Κωνσταντίνου Βαλσαμάκη, που είχε μεταφέρει η ανηψιά του Πηνελόπη στη γενέτειρά του, Αργοστόλι. Η συλλογή αυτή αποτέλεσε τη μεγαλύτερη αγορά του Εθνικού Πανεπιστημίου εκείνη την εποχή, καθώς αποκτήθηκε έναντι του ποσού των 7,5 χιλιάδων δραχμών.

Αποχώρησε από το πανεπιστήμιο στις 11 Ιανουαρίου 1883, με τον τίτλο του επίτιμου καθηγητή. Ήταν μέλος της Φιλεκπαιδευτικής Εταιρείας και απεβίωσε στις 10 Νοεμβρίου 1899 στην Αθήνα.

## Συγγράμματα
Ο Δαμιανός Γεωργίου Δράσκας άφησε πλούσιο συγγραφικό έργο. Μετέφρασε από τα γερμανικά και εξέδωσε τα βιβλία:
* *Ερμηνεία εις τον ανατομικόν άτλαντα*
* *Εγχειρίδιον φυσιολογίας του ανθρώπου*, κ.α

## Παραπομπές


## Εξωτερικοί σύνδεσμοι
* Δαμιανός Γεωργίου στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ανατόμοι
Κατηγορία:Έλληνες φυσιολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Βλαδίμηρος Κολοκοτρώνης

Ο **Βλαδίμηρος Κολοκοτρώνης** (1892 - Μάιος 1970) ήταν Έλληνας υποστράτηγος.

## Βιογραφία
Γεννήθηκε στην Αθήνα και ήταν γιος του Θεόδωρου Κολοκοτρώνη, αρχηγού της αστυνομίας Αθηνών. Από την πλευρά του πατέρα του ήταν εγγονός του Κωνσταντίνου Κολοκοτρώνη, βουλευτή και αξιωματικού του στρατού, και δισέγγονος του αρχιστράτηγου Θεόδωρου Κολοκοτρώνη ενώ από την πλευρά της γιαγιάς του καταγόταν από την αριστοκρατική φαναριώτικη οικογένεια Καρατζά.

Ακολούθησε την στρατιωτική παράδοση της οικογένειας και εισήλθε στη σχολή Ευελπίδων, απ' όπου και αποφοίτησε ως αρχηγός της τάξης του. Το 1923 έγινε αντισυνταγματάρχης, το 1925 συνταγματάρχης λαμβάνοντας παράλληλα μέρος στους Βαλκανικούς πολέμους, στον Α΄ Παγκόσμιο Πόλεμο και στην Μικρασιατική Εκστρατεία. Κατά τον Α' Παγκόσμιο Πόλεμο, όπου πολέμησε στο μακεδονικό μέτωπο, σε γερμανική επίθεση με χημικά, προσβλήθηκε από αέριο μουστάρδας με αποτέλεσμα οι πνεύμονές του να υποστούν ανεπανόρθωτες βλάβες. Ανέλαβε κατά καιρούς πολλές στρατιωτικές θέσεις και το 1930 προήχθη σε υποστράτηγο ως ανάπηρος πολέμου.

Ανέπτυξε αξιόλογη δραστηριότητα συμμετέχοντας στον Φιλολογικό Σύλλογο Παρνασσού, στην Ιστορική και Εθνολογική Εταιρεία της Ελλάδος και στον Πατριωτικό Όμιλο Απογόνων του 1821. Εντυπωσιακή ήταν η φυσιογνωμική ομοιότητα με τον προπάππο του, Θεόδωρο Κολοκοτρώνη.

Απεβίωσε στην Αθήνα και ενταφιάστηκε στις 13 Μαΐου 1970 στο Α΄ νεκροταφείο Αθηνών. Ήταν παντρεμένος και δεν είχε παιδιά.

## Παραπομπές


Βλαδιμηρος
Κατηγορία:Έλληνες αξιωματικοί του πεζικού
Βρυκούς

μικρογραφία|Βρουκούντα, το καμπαναριό του Άη Γιάννη.
Η **Βρυκούς** () ήταν μία από τις τέσσερις αρχαίες πόλεις της νήσου Καρπάθου που όλες μαζί αποτελούσαν την Καρπαθιακή τετράπολη. Βρισκόταν στη βόρεια ακτή του νησιού στη σημερινή χερσόνησο της Βρουκούντας (ακριβέστερα χερσόνησο του Νεππορείου). Στη χερσόνησο αυτή υπάρχει νεκρόπολη και ερείπια αρχαιοελληνικού και ελληνιστικού οικισμού, ενώ έχουν βρεθεί και πολλές επιγραφές. 

Σύμφωνα με ψήφισμα του Δήμου των Βρυκουντίων στην πόλη τελούνταν αγώνες αφιερωμένοι στον Ασκληπιό όπου συμμετείχαν και οι τέσσερις Καρπαθιακές πόλεις. Η Βρυκούς πιστεύεται ότι εγκαταλείφθηκε τον 7ο αιώνα μ.Χ. λόγω των αραβικών επιδρομών ή ότι καταστράφηκε από σεισμό. 

Η πιο γνωστή επιγραφή που έχει βρεθεί είναι το λεγόμενο "Δωρικό" ψήφισμα το οποίο αναφέρεται στον Σάμιο γιατρό Μηνόκριτο γιο του Μητρόδωρου που είχε ασκήσει την ιατρική στη Βρυκούντα για περισσότερα από είκοσι χρόνια. Σύμφωνα με το ψήφισμα αυτό ο Μηνόκριτος τιμήθηκε για τις καλές του υπηρεσίες προς τον Δήμο με δημόσιο έπαινο και με χρυσό στεφάνι, ενώ του δινόταν το δικαίωμα να συμμετέχει στις ιερές τελετές και στις γιορτές της πόλης. Τέλος μαρμάρινη στήλη που έφερε εγχάρακτο το ψήφισμα αυτό τοποθετήθηκε στον περίβολο του ναού του Πορθμίου Ποσειδώνος που εκτιμάτα ότι βρισκόταν στην Καρπαθιακή ακτή του στενού της Σαρίας.    

## Παραπομπές


## Βιβλιογραφικές Πηγές
*Εμμανουήλ Μανωλακάκη, *Καρπαθιακά*, Εκ του τυπογραφείου Α. Καλαράκη, Εν Αθήναις 1896

## Εξωτερικοί σύνδεσμοι

Κατηγορία:Πόλεις της αρχαίας Καρπάθου
Κατηγορία:Όλυμπος Καρπάθου
Κατηγορία:Δωρικές αποικίες
Καπόνι (ψάρι)

Το **καπόνι** (***Chelidonichthys obscurus*** - Χελιδωνιχθύς ο ορφνός) είναι ένα επίμηκες ψάρι με πλατύ και μεγάλο κεφάλι. Το μήκος του κυμαίνεται γύρω στα 20&nbsp;εκ., με μέγιστο μήκος που φτάνει και τα 40&nbsp;εκ. Το χρώμα του είναι κοκκινοπορτοκαλί. Λεπτομερέστερα, στη ράχη του είναι κόκκινο και στην κοιλιά προς το πορτοκαλί. Τα πλευρικά πτερύγιά του έχουν χρώμα βαθύ μπλε, ενώ τα υπόλοιπα πτερύγιά του είναι σχεδόν ροδοκόκκινα. 

Το διαιτολόγιό του περιλαμβάνει τροφές όπως μαλάκια και οστρακόδερμα. 

Αναπαράγεται την περίοδο του καλοκαιριού και το συναντάμε συνήθως στον ανατολικό Ατλαντικό Ωκεανό από τη Μεγάλη Βρετανία μέχρι τη Μαδέρα και στα νότια της Αφρικής. Επίσης, συναντάται και στη Μεσόγειο.
 
Όσον αφορά τον βιότοπο, το καπόνι είναι βενθικό είδος και ο βιότοπός του περιέχει μαλακούς πυθμένες. Συναντάται σε βάθη μέχρι 170 μ. με συχνότητα εμφάνισης γύρω στα 75 μ .

Είναι ένα είδος το οποίο αν και αλιεύεται έντονα, γιατί είναι κατεξοχήν ψάρι για διαφόρων ειδών σούπες, δεν περιλαμβάνεται στα απειλούμενα είδη.  

Κατηγορία:Σκορπαινόμορφα
Μπακαλιάρος του Ατλαντικού

Ο **μπακαλιάρος του Ατλαντικού** (*Gadus morhua*) ανήκει στην οικογένεια Γαδίδες, η οποία περιλαμβάνει ψάρια τα οποία παρουσιάζουν σπουδαία οικονομική σημασία.

Ο μπακαλιάρος του Ατλαντικού έχει μυτερό ρύγχος και μικρό προγούλι κάτω από το σαγόνι του. Το στόμα του έχει μεγάλο άνοιγμα και διαθέτει ισχυρά δόντια. Στο σώμα του διακρίνονται τρία ραχιαία πτερύγια, δύο εδρικά ενώ το ουραίο πτερύγιο είναι αποκοπτόμενο. Το σώμα του είναι μεγάλο και το μήκος του κυμαίνεται μεταξύ 20-150cm. Το χρώμα του είναι καφέ-πράσινο ή σε κάποιες περιπτώσεις λαδί προς καφέ ενώ η κοιλιά είναι ανοιχτού χρώματος. Η πλευρική γραμμή είναι ιδιαίτερα ευδιάκριτη.

## Βιολογία

Ο μπακαλιάρος είναι βενθοπελαγικό ψάρι, ωστόσο τα μικρά μπακαλιαράκια αρχικά διαβιούν στην επιφάνεια του νερού και μετά από ένα διάστημα περίπου δέκα εβδομάδων μετακινούνται προς το βυθό. Ζει σε κοπάδια με το κάθε ένα από αυτά να αποτελείται από εκατομμύρια άτομα.

## Διατροφή

Ο μπακαλιάρος δεν διαθέτει ευκίνητο σώμα. Αυτό οφείλεται στο γεγονός ότι δεν τρέφεται με μεγάλα ψάρια. Είναι παμφάγο ψάρι και λαίμαργο. Τρέφεται κυρίως με οστρακόδερμα, μαλάκια, εχινόδερμα, σκουλήκια καθώς και μικρότερα ψάρια και το γόνο τους (κυρίως ρέγγες).

## Αναπαραγωγή

Η αναπαραγωγική ωρίμανση κυμαίνεται ανάλογα με την περιοχή. Στον δυτικό Ατλαντικό ωριμάζει στα 2-4 χρόνια, ενώ στον νοτιοανατολικό Αρκτικό στα 8 χρόνια. Ο θηλυκός μπακαλιάρος αναπαράγεται από το χειμώνα μέχρι την άνοιξη και γεννά συνήθως 7.000.000 αυγά στο ανοιχτό πέλαγος σε βάθος μέχρι 100 περίπου μέτρων.

## Γεωγραφική εξάπλωση

Ο μπακαλιάρος του Ατλαντικού ζει κυρίως στις θάλασσες του Β. Ατλαντικού και ιδίως κοντά στις θάλασσες της Νορβηγίας και του Καναδά, ωστόσο απαντάται και στις βόρειες θάλασσες του Ειρηνικού αλλά σε μικρότερες ποσότητες.

## Εμπορική αξία
μικρογραφία|δεξιά
Ο μπακαλιάρος παρουσιάζει μεγάλη εμπορική αξία. Υπολογίστηκε ότι το 2011 παγκοσμίως αλιεύθηκαν ένα εκατομμύριο τόνοι, ενώ το 1968 υπολογίστηκε ότι αλιεύθηκαν 3.939.642.000 κιλά ψαριών, το ψηλότερο που έχει καταγραφεί. Όσον αφορά το 2011, άλλοι 16.126 τόνοι προέρχονται από ιχθυοκαλλιέργειες, των οποίων τα έσοδα ανήλθαν σε 50,5 εκατομμύρια $. Ελάχιστα μέρη του ψαριού μένουν αχρησιμοποίητα: το κρέας του – αν και όχι πολύ εύγευστο – προτιμάται από τους ανθρώπους για τη διατροφή τους, η νηκτική κύστη γίνεται ψαρόκολλα για τον καθαρισμό της μπύρας και του κρασιού, τα κεφάλια τους βράζονται και γίνονται κόλλα, ενώ από το συκώτι του ψαριού εξάγεται το μουρουνέλαιο ενώ τα εντόσθιά του γίνονται λιπάσματα.

## Παραπομπές


## Πηγές
*Σύγχρονη ζωολογική εγκυκλοπαίδεια: Τα ζώα σε όλο τον κόσμο
*Εγκυκλοπαίδεια Εκπαιδευτική Υδρία

## Εξωτερικοί σύνδεσμοι
* 

Κατηγορία:Γαδόμορφα
Κατηγορία:Αλιεύματα
Ίσμαρος (αρχαία πόλη)

Ο **Ίσμαρος** ή **Ισμάρα**, είναι αρχαία παραθαλάσσια θρακική πόλη των Κικόνων που αναφέρεται από τον Όμηρο στην Οδύσσεια. Αποτέλεσε τον πρώτο σταθμό του ταξιδιού του Οδυσσέα μετά την καταστροφή της Τροίας. Στη *ραψωδία ι*, ο Οδυσσέας διηγείται ότι ο άνεμος έφερε τα πλοία του στην Ίσμαρο, την οποία κυρίευσε με τους συντρόφους του. Αφού σκότωσαν τους άνδρες, πήραν πολλά λάφυρα και δούλες, φροντίζοντας να μοιραστούν όλα εξ ίσου. Ο Οδυσσέας προέτρεψε τους συντρόφους του να αποχωρήσουν το συντομότερο δυνατό, όμως αυτοί έστησαν φαγοπότι και μέθυσαν. Στο μεταξύ, οι επιζήσαντες Κίκονες της πόλης ζήτησαν ενισχύσεις από τους Κίκονες της ενδοχώρας, οι οποίοι κατέφθασαν σε μεγάλους αριθμούς, έφιπποι και πεζοί. Στη μάχη που ακολούθησε οι Κίκονες επικράτησαν των Αχαιών, από τους οποίους πέθαναν έξι από κάθε καράβι και οι υπόλοιποι τράπηκαν σε φυγή προς τα πλοία.

Το κρασί που πρόσφερε ο Οδυσσέας στον Πολύφημο του είχε δοθεί στην Ίσμαρο ως δώρο από τον Μάρωνα, ιερέα του πολιούχου Φοίβου Απόλλωνος, επειδή σεβάστηκαν τον ίδιο και την οικογένειά του.

Ορισμένοι ιστορικοί ταυτίζουν την Ίσμαρο με τη Μαρώνεια, αν και στον Στράβωνα αναφέρονται ως διαφορετικές πόλεις των Κικόνων: *«Μετά δε την ανά μέσον λίμνην (Βιστονίδα) Ξάνθεια, Μαρώνεια και Ίσμαρος...».*

## Παραπομπές


Κατηγορία:Οδύσσεια
Κατηγορία:Πόλεις της αρχαίας Θράκης
Κατηγορία:Αρχαίες ελληνικές αποικίες
Πέτρος Ζητουνιάτης

Ο **Πέτρος Ζητουνιάτης** (1875-1909) ήταν Έλληνας δημοσιογράφος και λογοτέχνης. 

Γεννήθηκε στη Λιβαδειά το 1875. Στη γενέτειρα πόλη άρχισε τις σπουδές του, τις συνέχισε στην Αθήνα όπου σπούδασε Νομική στο Πανεπιστήμιο Αθηνών και τις ολοκλήρωσε στο Παρίσι όπου και παρέμεινε για επτά χρόνια. Εκεί συνεργάστηκε με γαλλικές εφημερίδες και ήρθε σε επαφή με τον Ψυχάρη και τον Ζαν Μορεάς. Ο τελευταίος μάλιστα μετέφρασε στα γαλλικά στίχους του. Το 1903 εγκαταστάθηκε στην Αθήνα. Πέθανε το 1909.

Εξαιτίας της μικρής διάρκειας της ζωής του δεν είχε μεγάλο λογοτεχνικό έργο. Το 1895 εξέδωσε μια συλλογή διηγημάτων με τίτλο *Γραμμές*, με θέμα το γλωσσικό ζήτημα. Ακολούθησε η ποιητική συλλογή *Αστέρια* το 1899. Μετά τον πρόωρο θάνατό του εκδόθηκε συγκεντρωτική έκδοση ποιημάτων του με τίτλο *Λύκηθος*. Ανέκδοτο έμεινε το έργο του *Εντυπώσεις και αναμνήσεις*.

Ο Πέτρος Δ. Ζητουνιάτης ήταν σημαντικός σοσιαλιστής στην εποχή του με σημαντική κοινωνική αρθρογραφία και υπάρχει μεγάλο αδημοσίετο έργο του και αρκετά λαογραφικά στοιχεία σε έργα του. Η ημερομηνία γέννησής του Πέτρου Ζητουνιάτη μετά από έρευνα είναι αναφανδόν λανθασμένη. Αυτό αναφέρεται για πρώτη φορά στην Ελληνική Γραμματεία και έχει ιδιαίτερη σημασία.

## Παραπομπές


## Πηγές

* Βιογραφία  από το Εθνικό Κέντρο Βιβλίου
* *Ανθολογία Βοιωτών Ποιητών* του Γιάννη Σ. Κωτσαδάμ. 1974. σ. 103

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Θησαυρός της Κεφαλληνίας (1935)

Με την ονομασία **Θησαυρός της Κεφαλληνίας (1935)** φέρεται ένα σύνολο αρχαίων ελληνικών νομισμάτων που βρέθηκε – κατασχέθηκε στη Σάμη της Κεφαλληνίας  το 1935, εξ ου και η ονομασία του.

Συγκεκριμένα ο θησαυρός αυτός αποτελεί μέρος ενός μεγαλύτερου θησαυρού που δυστυχώς χάθηκε. Ο υφιστάμενος αυτός θησαυρός περιλαμβάνει 50 αργυρούς **[[στατήρας|στατήρες]]** που δίνουν μια εξαιρετική εικόνα της κυκλοφορίας των αρχαίων ελληνικών νομισμάτων στον δυτικό ελλαδικό χώρο περίπου τον 3ο αιώνα π.Χ. στον οποίο και ανάγεται η χρονολόγηση του θησαυρού. 

Ανάμεσα στους στατήρες αυτούς περιλαμβάνονται και κοπές που έχουν γίνει σε αρχαίες πόλεις της Ηπείρου μεταξύ των οποίων του Ανακτορίου, του Θυρρείου, του Δυρραχείου και κάποιων νήσων του Ιονίου όπως της Λευκάδας και της Κέρκυρας. Εξ αυτών ιδιαίτερο νομισματικό ενδιαφέρον παρουσιάζουν οι στατήρες της Κορίνθου που απεικονίζουν την Αθηνά και τον Πήγασο, οι αποκαλούμενοι «πόλοι», που χαρακτηρίζονται νομίσματα ευρείας αποδοχής και μεγάλης κυκλοφορίας της εποχής τους.
Μάλιστα διαπιστώνεται πως οι τότε αποικίες της Κορίνθου, στους στατήρες που έκοψαν αυτές, υιοθέτησαν το ίδιο εικονογραφικό τύπο των νομισμάτων της μητρόπολής τους προσθέτοντας η κάθε μία το δικό της ακροφώνημα του ονόματός τους. Έτσι στους πόλους που περιλαμβάνει ο θησαυρός διαπιστώνονται αυτοί που κόπηκαν στη Λευκάδα που φέρουν το γράμμα **Λ**, ή του Θυρρείου που φέρουν το **Θ**, του Δυρραχίου το **Δ** και του Ανακτορίου με το **Α**. 

Κατά τους νομισματολόγους προσδιοριζόμενη χρονολογία απόκρυψης του συγκεκριμένου θησαυρού προσδιορίζεται περί το 300 - 250 π.Χ.
Ο Θησαυρός αυτός βρίσκεται σήμερα στο Νομισματικό Μουσείο Αθηνών και περιλαμβάνεται στη  κύρια σειρά θησαυρών νομισμάτων  που εκθέτονται μόνιμα ως αντιπροσωπευτικός του είδους του, έναντι πολλών άλλων που η έκθεσή τους είναι περιοδική.

## Πηγές
* "Σημειώσεις ξενάγησης Νομισματικού Μουσείου Αθηνών" 2010.

Κατηγορία:Θησαυροί νομισμάτων
Κατηγορία:Περιφερειακή ενότητα Κεφαλληνίας
Προεδρεύων Αξιωματούχος του Σκωτικού Κοινοβουλίου

Ο **Προεδρεύων Αξιωματούχος του Σκωτικού Κοινοβουλίου** (Σκωτικά γαελικά:*Oifigear-Riaghlaidh*, σκωτικά:*Preses o the Scots Pairlament*) είναι ο  πρόεδρος του Σκωτικού Κοινοβουλίου, που εκλέγεται από τα Μέλη του Σκωτικού Κοινοβουλίου. Είναι επίσης (αυτός ή αυτή) ηγέτης του Συλλογικού Σώματος του Σκωτικού Κοινοβουλίου και έτσι φαίνεται ως συμβολική μορφή για ολόκληρ τον οργανισμό. Δύο **Αναπληρωτές Προεδρεύοντες Αξιωματούχοι** εκλέγονται για να βοηθήσουν να εκπληρώσει τον ρόλο. Το γραφείο του Προεδεύοντος Αξιωματούχου είναι στο Κουήνσμπερρυ Χάουζ.

Το πρώτο πρόσωπο που έφερε την θέση ήταν ο Σερ Ντέηβιντ Στιλ, που διορίσθηκε το 1999.

## Κατάλογος Προεδρευόντων αξιωματούχων

## Κατάλογος Αναπληρωτών Προεδρευόντων Αξιωματούχων
*Πατρίσια Φέργκιουσον (1999-2001)
*Τζωρτζ Ράιντ (1999-2003)
*Μούρρευ Τος (2001-2007)
*Τρις Γκόντμαν (2003-σήμερα)
*Άλασνταιρ Μόργκαν (2007-σήμερα)

Κατηγορία:Πολιτική του Ηνωμένου Βασιλείου
Κατηγορία:Κυβέρνηση της Σκωτίας
Κυτταρική διαίρεση

250px|right|thumb|Μορφές κυτταρικής διαίρεσης

Η **κυτταρική διαίρεση** είναι η διαδικασία κατά την οποία ένα αρχικό κύτταρο διαιρείται σε δύο θυγατρικά. Στους πολυκύτταρους οργανισμούς διακρίνουμε δύο περιπτώσεις κυτταρικής διαίρεσης:, την μίτωση και την μείωση ενώ στους μονοκύτταρους την διχοτόμηση.

## Διαδικασία
Η διαδικασία ξεκινάει από το γενετικό υλικό και εξαπλώνεται σε όλο το κύτταρο. Αρχικά, το κύτταρο χρειάζεται να εξασφαλίσει ότι περιέχει αρκετά οργανίδια και άλλες δομές που είναι απαραίτητες για να υποστηρίξουν τη ζωή δύο κυττάρων, το οποίο επιτυγχάνεται με την ανάπτυξη του κυττάρου. Κατά τη διάρκεια της ανάπτυξης αυξάνεται και το μέγεθός του.

Έπειτα, διπλασιάζεται το γενετικό υλικό (εκτός αν πρόκειται για τη δεύτερη διχοτόμηση της **μείωσης**) και διαχωρίζεται σε δύο ομάδες. Ακολούθως, στο κύτταρο σχηματίζονται δύο περιοχές, όπου η κάθε μία περιλαμβάνει μία από τις δύο ομάδες του γενετικού υλικού, ενώ ο ίδιος διαχωρισμός γίνεται και για τα υπόλοιπα οργανίδια. Αυτός ο διαχωρισμός υποστηρίζεται μηχανικά από κατάλληλες δομές μέσα στο κύτταρο και κυρίως τον κυτταρικό σκελετό, ενώ ελέγχεται με εντολές του γενετικού υλικού. Ωστόσο, οι χλωροπλάστες αν υπάρχουν και τα μιτοχόνδρια διαχωρίζονται και πολλαπλασιάζονται ανεξάρτητα.

Μόλις ολοκληρωθεί ο διαχωρισμός δημιουργείται μια διαχωριστική μεμβράνη μεταξύ των δύο περιοχών του κυττάρου. Στο τελευταίο στάδιο η διχοτόμηση έχει ολοκληρωθεί και πλέον τα δύο κύτταρα που προέκυψαν μπορούν να αποκοληθούν.

## Φάσεις αναπτύξεως των κυττάρων
# Λανθάνουσα φάση
# Λογαριθμική φάση ανάπτυξης
# Στάσιμη φάση
# Φάση απόκλισης

Στην **Λανθάνουσα φάση**, τα κύτταρα προσαρμόζονται στις νέες συνθήκες περιβάλλοντος, χωρίς να πολλαπλασιάζονται. Στη φάση αυτή συνθέτονται ένζυμα που θα απαιτηθούν για τη διαίρεσή τους.

Στη **Λογαριθμική φάση**, γίνεται ο πολλαπλασιασμός των κυττάρων. Για κάθε είδος βακτηρίου ο χρόνος διαίρεσης είναι χαρακτηριστικός και ονομάζεται "χρόνος γονέας". (Κοινά μικρόβια: 20 min, Μυκοβακτήρια: 24 h κ.ο.κ)

Στη **Στάσιμη φάση**, έχουμε εξάντληση των παραγόντων ανάπτυξης και συσσώρευση τοξικών μεταβολικών προϊόντων και ο πολλαπλασιασμός σταματά.

Στη **φάση Απόκλισης**, ο αριθμός των κυττάρων που καταστρέφεται, αυξάνεται και μειώνεται αντίστοιχα ο αριθμός των ζωντανών κυττάρων.

Μερικά μικρόβια πολλαπλασιάζονται με νηματοειδή εκβλάστηση και άλλα είναι δυνατόν να αναπαραχθούν, τουλάχιστον πειραματικά, με μηχανισμό συζεύξεως, ένα τρόπο δηλαδή αμφιγονικής αναπαραγωγής.

## Πηγές
* Μικροβιολογία 1 Β' Τάξη 1ου ΚΥΚΛΟΥ Ειδικότητα: Βοηθών Ιατρικών και Βιολογικών Εργαστηρίων

## Εξωτερικοί σύνδεσμοι
* Κυτταρική διαίρεση
* Βίντεο από μικροσκόπιο στο οποίο φαίνεται η κυτταρική διαίρεση
* Εκπαιδευτικό υλικό για την κυτταρική διαίρεση
* Μικροβιολογία 1 Β' Τάξη 1ου ΚΥΚΛΟΥ Ειδικότητα: Βοηθών Ιατρικών και Βιολογικών Εργαστηρίων Μαρίνης Ε., Βογιατζάκης Ε., Γκίκα Ε.

Κατηγορία:Βιολογικές διαδικασίες
Κατηγορία:Κυτταρολογία
Κατηγορία:Αναπαραγωγή
Κατηγορία:Τελομερή
Κολοκοτρώνης

Το επίθετο **Κολοκοτρώνης** μπορεί να αντιστοιχεί στα παρακάτω λήμματα:

*Αντώνιος Κολοκοτρώνης, αγωνιστής του 1821.
*Αποστόλης Κολοκοτρώνης, αγωνιστής του 1821.
*Βασίλειος Γ. Κολοκοτρώνης, Έλληνας στρατιωτικός, (1884-1960).
*Βασίλειος Κ. Κολοκοτρώνης, συγγραφέας και διπλωμάτης, (1880-1926).
*Βλαδίμηρος Κολοκοτρώνης, Έλληνας στρατιωτικός, (1892-1970).
*Γεώργιος Κολοκοτρώνης, Έλληνας αξιωματικός (1866-1913).
*Δημήτριος Κολοκοτρώνης, αγωνιστής του 1821.
*Ιωάννης Κολοκοτρώνης (αρματωλός), παππούς του Θεόδωρου, (18ος αιώνας)
*Ιωάννης (Γενναίος) Κολοκοτρώνης, αγωνιστής του 1821, και Πρωθυπουργός της Ελλάδας, (1806-1868)
*Θεόδωρος Κ. Κολοκοτρώνης, Έλληνας στρατιωτικός, (1846-1897)
*Θεόδωρος Κολοκοτρώνης, ο σημαντικότερος οπλαρχηγός της Ελληνικής Επανάστασης του 1821, (1770-1843)
*Θεόδωρος Φαλέζ - Κολοκοτρώνης, εγγονός του Θεόδωρου (1829-1894)
*Κωνσταντής Κολοκοτρώνης, πατέρας του Θεόδωρου, (δεύτερο μισό του 18ου αιώνα)
*Κωνσταντής Μ. Κολοκοτρώνης, αγωνιστής του 1821
*Κωνσταντίνος Θ. Κολοκοτρώνης, αγωνιστής του 1821, (1810-1848)
*Μάρκος Κολοκοτρώνης, αγωνιστής του 1821.
*Πάνος Κολοκοτρώνης, αγωνιστής του 1821, (1800-1824)
*Πάνος Κολοκοτρώνης (στρατιωτικός), Έλληνας στρατιωτικός, (1836-1893).
*Χρήστος Κολοκοτρώνης, τραγουδοποιός και τραγουδιστής, (1922-1999)

## Δείτε επίσης

*Οικογένεια Κολοκοτρώνη
*Φωτεινή Κολοκοτρώνη, (1809-1890), κυρία επί των τιμών στη βασιλική αυλή
Βασίλειος Γ. Κολοκοτρώνης

Ο **Βασίλειος Κολοκοτρώνης** (1884 - 1960) ήταν Έλληνας αντιστράτηγος.
## Βιογραφικά στοιχεία
Γεννήθηκε στην Αθήνα και ήταν γιος του Γεώργιου Κολοκοτρώνη. Από την πλευρά του πατέρα του καταγόταν από παλιά οικογένεια στρατιωτικών και ήταν εγγονός του λοχαγού Βασίλειου Κολοκοτρώνη καθώς και δισέγγονος του Ιωάννη Κολοκοτρώνη, αδερφού του Θεόδωρου Κολοκοτρώνη. Ακολούθησε την παράδοση της οικογένειας και κατατάχθηκε στη χωροφυλακή το 1907. Έλαβε μέρος στος Βαλκανικούς πολέμους και στην Μικρασιατική Εκστρατεία ενώ συμμετείχε στο κίνημα του 1935. Εξαιτίας της συμμετοχής του στο τελευταίο κίνημα αποστρατεύθηκε αλλά επαναφέρθη το 1937 με τον βαθμό του υποστρατήγου. Το 1940 προήχθη σε αντιστράτηγο και το 1945 ανέλαβε την αρχηγία της χωροφυλακής. Αποστρατεύθηκε τελικώς το 1950.

Απεβίωσε στην Αθήνα το 1960.

Κατηγορία:Αρχηγοί Ελληνικής χωροφυλακής
Βασιλειος
Εμμανουήλ Λυκούδης

Ο **Εμμανουήλ Λυκούδης** (1849 - 13 Οκτωβρίου 1925) ήταν Έλληνας νομικός και λογοτέχνης.

## Βιογραφικά στοιχεία
Γεννήθηκε το 1849 στο Ναύπλιο. Πατέρας του ήταν ο Στυλιανός Λυκούδης, κερκυραίος από από παλιά βυζαντινή οικογένεια και μητέρα του η Μαρία Κυδωνάκη-Καλλέργη από την Κρήτη. Φοίτησε σε σχολεία στη Χαλκίδα και στον Πειραιά και σπούδασε στη Νομική Σχολή του Πανεπιστημίου Αθηνών. Το 1872 αναγορεύτηκε διδάκτωρ. Στη συνέχεια εντάχθηκε στο δικαστικό κλάδο και υπηρέτησε στην Ερμούπολη, στην Άμφισσακαι στο εφετείοΑθηνών. Ήταν υποστηρικτής του Χαριλάου Τρικούπη. Το 1890 με πρόταση του πήρε μέρος στη σύνταξη του σερβικού εκλογικού συστήματος. Από το 1896 έως το 1905 ήταν νομικός σύμβουλος του κράτους και της Εθνικής Τράπεζας ως το τέλος της ζωής του. Μετά την παραίτηση του από το δημόσιο τομέα άσκησε τη δικηγορία ως το 1917. Συνεργάστηκε ως αρθρογράφος και επιφυλλιδογράφος με πολλά περιοδικά και εφημερίδες και πραγματοποίησε οικονομικές και νομικές μελέτες

Ήταν παντρεμένος με τη Δήμητρα Μπάλτση. Απέκτησε δύο παιδιά, τον αντιναύαρχο και ακαδημαϊκό Στυλιανό και τη Μαρία που παντρεύτηκε τον Αθανάσιο Μιαούλη. Πέθανε στην Αθήνα το 1925 από αρρώστια του ουροποιητικού συστήματος.

## Λογοτεχνικό έργο
Ο Εμμανουήλ Λυκούδης ανήκει στους πεζογράφους της λεγόμενης λογοτεχνικής γενιάς του 1880. Έγραψε κείμενα κυρίως στην καθαρεύουσα και σε μια συντηρητική δημοτική. Ήταν μέλος και πρόεδρος το 1875 του φιλολογικού συλλόγου Παρνασσός. Το μεγαλύτερο μέρος του αφηγηματικού του έργου δημοσιεύτηκε στα έντυπα με τα οποία συνεργάστηκε. Άρχισε να το εκδίδει μόνο τα τελευταία πέντε χρόνια της ζωής του. Το 1923 τιμήθηκε με το Εθνικόν Αριστείον των Γραμμάτων και των Τεχνών

Το έργο του κινείται στα ευρύτερα πλαίσια της ελληνικής ηθογραφικής παραγωγής, με τη διαφορά πως τοποθετεί τη δράση των έργων του σε αστικό περιβάλλον. Όλα του τα έργα είναι γραμμένα με επιμέλεια αλλά είναι ψυχρά και χωρίς πνοή. Κυριαρχούν τα ανθρωπιστικά αισθήματα, η συμπάθεια του συγγραφέα προς τους ήρωές του και το πεσιμιστικό πνεύμα.

## Εργογραφία
* *Διηγήματα* 1920
* *Κίμων Ανδρεάδης - Οι νεμρώδ της Λαυρεωτικής* 1920
* *Το σπητάκι του γιαλού*. Ι. Ν. Σιδέρης, χ.χ. (1920)
* *Οδοιπορικαί εντυπώσεις και αναμνήσεις - Ανάλεκτα* 1920
* *Σελίδες· Ποικίλα* 1921
* *Γύρω εις τον τόπον μας - Διηγήματα* 1921
* *Ψαράδικες ιστορίες* 1921
* *Αλήθειαι συκοφαντούμεναι ως παραδοξολογίαι* 1922
* *Το κυνήγι· Κυνηγετικες ιστορίαις* 1922
* *Νέα Διηγήματα* χ.χ.
* *Διάττοντες* (μετά θάνατον) 1929

## Παραπομπές


## Πηγές
* Βιογραφία  από το Εθνικό Κέντρο Βιβλίου

## Εξωτερικοί σύνδεσμοι

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες νομικοί
The Velvet Underground (άλμπουμ)

Το **The Velvet Underground** αποτελεί την τρίτη δισκογραφική κατάθεση του ροκ συγκροτήματος The Velvet Underground και η πρώτη στην οποία δεν συμμετέχει ο John Cale, ο οποίος αποχώρησε από τους VU μετά το τέλος της ηχογράφησης του προηγούμενου δίσκου και αντικαταστάθηκε από τον Doug Yule. Χαρακτηρίζεται από πολλούς ως το πιο μελωδικό άλμπουμ των The Velvet Underground και ίσως το καλύτερο της καριέρας τους. Έφτασε επίσης στην 314η θέση της λίστας του περιοδικού *Rolling Stone*, με τα 500 καλύτερα άλμπουμ όλων των εποχών.

## Παρασκήνια και κυκλοφορία

Μετά την κυκλοφορία του White Light/White Heat το συγκρότημα αποχώρησε από την Verve records, στην οποία είχε ηχογραφήσει τα δύο προηγούμενα άλμπουμ και μετακινήθηκε στην MGM records, όπου ξεκίνησε την ηχογράφηση του νέου άλμπουμ, που εκδόθηκε το 1969. Η επιρροή του Andy Warhol, που είχε αποδυναμωθεί στον προηγούμενο δίσκο εδώ εξαφανίζεται εντελώς, με μόνη εξαίρεση τις φωτογραφίες του εξωφύλλου τραβηγμένες από τον φωτογράφο Billy Name, ο οποίος είχε εργαστεί στο περίφημο *The Factory* και είχε αναλάβει την φωτογράφηση και του προηγούμενου δίσκου. Ως παραγωγοί εργάστηκαν τα ίδια τα μέλη της μπάντας, φτιάχνοντας δύο διαφορετικές εκδοχές του άλμπουμ. Η μία, αυτή της επίσημης διανομής και η άλλη μια, όχι τόσο διαδεδομένη, με ορισμένες αλλάγές στην διάρκεια και στο περιεχόμενο των τραγουδιών, που ονομάστηκε "*The Closet Mix*"

## Το περιεχόμενο

Σε αντίθεση με τα προηγούμενα άλμπουμ των The Velvet Underground,  τα οποία τα χαρακτηρίζει ο σκληρός και δυνατός ήχος, αυτό πρόκειται για ένα πιο απαλό πιο ευγενικό δημιούργημα που σφύζει από λυρικότητα και ευγένια, όπως φαίνεται σε τραγούδια σαν τα *Pale Blue Eyes*, *Candy Says*, *Jesus*. Επίσης υπάρχουν και ορισμένα στοιχεία ροκ επιρροών σε ορισμένα σημεία του δίσκου. Γενικά η τραχύτητα και η δύναμη του White Light/White Heat είναι απούσα, το ίδιο και τα προβλήματα που χαρακτηρίζουν το επόμενο άλμπουμ της μπάντας, το *Loaded*. Είναι γενικά ένα άλμπουμ τρυφερό, ευαίσθητο, με μια ξεχωριστή ομορφιά.

## Άλλες κυκλοφορίες

Η πρώτη επίσημη κυκλοφορία του δίσκου ήταν η ακατέργαστη εκδοχή, με το όνομα "Closet Mix". Αργότερα έγινε άλλη μια επανέκδοση σε CD, που περιέχει μια άλλη έκδοση του άλμπουμ, τη λεγόμενη "*Valentine Mix*". Εκτός αυτού η "*Closet Mix*" επανακυκλοφόρησε άλλη μια φορά στο box set, *Peely Slowly And See*.

## Λίστα τραγουδιων
### Πρώτη πλευρά
#"Candy Says"– 4:04
#"What Goes On"– 4:55
#"Some Kinda Love"– 4:03
#"Pale Blue Eyes"&– 5:41
#"Jesus"– 3:24

### Δεύτερη πλευρά
#"Beginning to See the Light"– 4:41
#"I'm Set Free"– 4:08
#"That's the Story of My Life"– 1:59
#"The Murder Mystery"– 8:55
#"After Hours – 2:07

## Οι μουσικοί

*Lou Reed - κιθάρα, πιάνο, φωνητικά
*Sterling Morrison - κιθάρα, φωνητικά
*Maureen Tucker - κρουστά, ντραμς
*Doug Yule - μπάσσο

## Πηγές

*Άρθρο του murashev.com για τον εν λόγω δίσκο
*

Κατηγορία:The Velvet Underground
Κατηγορία:Άλμπουμ του 1969
Πρωτάθλημα πετοσφαίρισης Α' εθνικής κατηγορίας ανδρών 1979-1980

Το πρωτάθλημα Ελλάδας βόλεϊ ανδρών της περιόδου 1979–80 ξεκίνησε στις 24 Νοεμβρίου του 1979 και ολοκληρώθηκε την 1 Απριλίου του 1980. Συμμετείχαν δέκα ομάδες, πέντε από την Αθήνα, τέσσερις από τη Θεσσαλονίκη και ο Εθνικός από την Αλεξανδρούπολη. 

Ο Ολυμπιακός φάνηκε να εξασφαλίζει από νώρις το πρωτάθλημα, καθώς ο μεγάλος ανταγωνιστής του, Παναθηναϊκός, γνώρισε ήττες την τρίτη και την πέμπτη αγωνιστική από Εθνικό Αλεξανδρούπολης και Ολυμπιακό με 3-1 σετ, κι έμεινε δύο βαθμούς πίσω από την πρώτη θέση. Στον δεύτερο γύρο επικράτησε του Ολυμπιακού με 3-1 σετ και μείωσε τη διαφορά στον ένα βαθμό, όμως ο Ολυμπιακός δεν υπέστη άλλη ήττα κι έτσι αναδείχθηκε πρωταθλητής για τρίτη συνεχόμενη και έβδομη συνολικά φορά στην ιστορία του. 

Οι δύο τελευταίες ομάδες έδωσαν αγώνες μπαράζ με τις δευτεραθλήτριες της Β' Εθνικής. Ο Μίλωνας υποβιβάστηκε ενώ ο Έσπερος παρέμεινε στην κατηγορία.

## Βαθμολογία

## Αγώνες μπαράζ
Στους αγώνες μπαράζ αγωνίστηκαν οι δύο τελευταίες ομάδες της Α' Εθνικής Μίλωνας και Έσπερος, με τις δευτεραθλήτριες των δύο ομίλων της Β' Εθνικής, ΠΑΟΚ και Ελληνικά Ναυπηγεία. Οι αγώνες διεξήχθησαν στο Αλεξάνδρειο, από 26 ως 28 Σεπτεμβρίου, με τις δύο ομάδες της Θεσσαλονίκης να κατακτούν τις δύο προνομιούχες θέσεις και να κερδίζουν τη συμμετοχή τους στο επόμενο πρωτάθλημα της Α' Εθνικής.

## Πηγές
*εφημερίδα Αθλητική Ηχώ
*εφημερίδα Μακεδονία



Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1979
Κατηγορία:Πετοσφαίριση το 1980